 Bishii November 2012 waxay guddidii Anshaxa doorashada goleyaasha degaanku soo saartay liiska masuuliyiin ku xadgudbay xeerka anshaxa doorashada, waxaana xubnahaas ka mid ahaa Cabdikariin Axmed Maxamed Xinif agaasimaha maamulka lacagta ee Komishanka la dagaalanka AIDs-ka Waxa warbaahintu soo tabisay masuuliyiin xukuumadda ka tirsan oo si badheedh ah ugu milmay, una ambo-baxay ololaha doorashada, kuwaasi oo ay ka mid yihiin: Maareeyaha hayadda Waddooyinka SRA iyo agaasimaha maamulka hayadda la dagaalanka Aids-ka Solnac,Sidaas ayay tidhi guddida oo dabakhaysay goaan Madaxweyne Siilaanyo soo saaray iyo xeerka Anshaxa laakiin, goaankooda waxa ku gacan-saydhay Cabdikariin Xinif waxaanu muran warbaahinta la isu adeegsaday oo weedho adag la isu isticmaalay dhex maray guddoomiyihii guddida Anshaxa Prof Axmed Maxamed Cadaad waxaanay ku dhammaatay in aan waxba laga qaban goaankii guddida. 